# Bihardancsháza

### A Wikipédiából, a szabad lexikonból.

Koordináták: é. sz. 47,229225° k. h. 21,316009°

Bihardancsháza
Régió | Észak-Alföld
Megye | Hajdú-Bihar
Kistérség | Püspökladányi
Rang | község
Terület | km²
Népesség

- Összesen: 240 fő (2001)
- Népsűrűség: fő/km²

Irányítószám | 4175
Körzethívószám | 54
Térkép é. sz. 47,229225° k. h. 21,316009° | település Mo. térképén

Bihardancsháza, vagy röviden csak Dancsháza Hajdú-Bihar megye délnyugati részében fekszik, Berettyóújfalutól 17 km-re Ny-ra. Bihartorda és Nagyrábé közelében helyezkedik el, tipikusan zsákutca település képét mutatja, hiszen az ide vezető útnak itt vége is szakad. A Nagy-Sárrét északi részén fekvő főleg mezőgazdasági település mára már veszített vonzerejéből, ugyanis domborzata sem igazán kedvez a mezőgazdasági kultúráknak.

A kicsiny falu igazán nem bővelkedik látnivalókban, de ennek ellenére gazdag múltról ad tanúbizonyságot Dancsháza. Ha a történelem rendje szerint követjük végig a község emlékeit, akkor első helyen kell említenünk a a Halomszer-dombot, ahol honfoglaláskori sírokat tártak fel. A reformáció is régi hagyományokat keltett életre Bihardancsházán. 1595-ben tért át a falu lakossága a református hitre. Ennek hirdetésére építették fel a központban 1830-ban a református templomot. Néhány régi parasztház mellett tulajdonképpen ez az egyetlen épített látnivalója a kis községnek. Dancsháza határában, az úgynevezett ásványi részen található a kb. 40-45 egyedből álló túzokállomány. Ez jelenti jelenleg a legnagyobb vonzerőt a település számára.

## [szerkesztés] Történet

Bihardancsháza közelében a Halomszer-dombon már a honfoglalás idején letelepedtek, de csak jóval később 1384-ben említik először írásos emlékek Donchhaza néven. Nevét valószínűleg korabeli földesuráról, Rábéi Danosról kapta. Hamarosan a Bajony család birtokába került, majd a bajomi váruradalom birtokaként szerepel a történelem lapjain. Egészen 1608-ig tartozott a vár vonzáskörzetébe, amikoris Nagy András hajdúgenerális birtokába került, a váruradalom többi részével együtt. Azonban Dancsháza hamarosan földesúr nélkül maradt, mivel az erdélyi fejedelem Nagy Andrást hűtlensége miatt megölette. Ezek után sokáig nem volt ura a településnek, amelyet főleg kuriális nemesek laktak a 18-19. században. A 19. század közepén Dancsházán még nyolcszázan laktak, és ez a szám csak lassan apadt 100 év alatt a felére. Azonban 1960-tól drasztikusan megcsappant Bihardancsháza lakossága. A dancsháziak több mint 40%-a hagyta el a községet, így ma a lakók közel fele nyugdíjas korú. Neve egyébként 1954 óta Bihardancsháza.

A lap eredeti címe "http://hu.wikipedia.org../../../b/i/h/Bihardancsh%C3%A1za.html"

Kategória: Hajdú-Bihar megye települései

##### Views

- Szócikk
- Vitalap
- Aktuális változat

##### Keresés